b'\n_START_ARTICLE_\nEp\xc3\xa4virallinen oppiminen\n_START_PARAGRAPH_\nEp\xc3\xa4virallinen oppiminen (engl. nonformal learning) tarkoittaa tavoitteellista oppimista, joka ei kuitenkaan ole osa yhteiskunnan virallista koulutusta. Opintopiirit, kerhot, lukupiirit, partio sek\xc3\xa4 ty\xc3\xb6paikassa j\xc3\xa4rjestetty koulutus ovat esimerkkej\xc3\xa4 ep\xc3\xa4virallisesta oppimisesta. Suomeksi k\xc3\xa4ytet\xc3\xa4\xc3\xa4n my\xc3\xb6s nimityst\xc3\xa4 non-formaali oppiminen._NEWLINE_Merkitt\xc3\xa4v\xc3\xa4 osa ep\xc3\xa4virallista oppimista on ty\xc3\xb6ss\xc3\xa4oppiminen. Koulutuksen trendi 2000-luvun alussa on ollut lis\xc3\xa4\xc3\xa4ntynyt ty\xc3\xb6ss\xc3\xa4opitun tunnustaminen virallisessa koulutuksessa. My\xc3\xb6s ty\xc3\xb6jaksojen lis\xc3\xa4\xc3\xa4ntyminen tutkinnoissa on osoitus ep\xc3\xa4virallisen oppimisen merkityksen kasvusta.'